84. szonett
Ki mond legjobbat? Mondható-e jobb
Mint az hogy te csupán te vagy magad.
E szóba’ benn van már a legnagyobb,
Egyéb hasonlat hű képet nem ad.
Meddő szegénység lakja azt a tollat,
Mely nem szerez tárgyának semmi hirt;
De a ki rólad ír s tud irni olyat,
Hogy te te légy: dicső lesz a mit irt.
Másolja csak, mit benned írva lel,
S ne rontsa a természet remekét:
Elméje így oly képet ecsetel,
Hogy mindenütt megbámulják müvét.
        Te bájos áldásidhoz átkot adsz,
        Ha rontó hódolást kivánsz s fogadsz.
Versek
Szonettek

en:Sonnet 84 (Shakespeare)
de:William Shakspeare's sämmtliche Gedichte/Sonett LXXXIV
fr:Sonnets de Shakespeare/84
ru:Сонет 84 (Шекспир/Гербель)